## Zakon o izmjenama i dopunama Zakona o zdravstvenom osiguranju

### NN 88/1998 (26.6.1998.), Zakon o izmjenama i dopunama Zakona o zdravstvenom osiguranju

# ZASTUPNIČKI DOM HRVATSKOGA DRŽAVNOG SABORA

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O ZDRAVSTVENOM OSIGURANJU**

Proglašavam Zakon o izmjenama i dopunama Zakona o zdravstvenom osiguranju,
koji je donio Zastupnički dom Hrvatskoga državnog sabora na sjednici 19.
lipnja 1998.

Broj: 081-98-1351/1
Zagreb, 24. lipnja 1998.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O IZMJENAMA I DOPUNAMA ZAKONA O ZDRAVSTVENOM OSIGURANJU**

Članak 1.

U Zakonu o zdravstvenom osiguranju ("Narodne novine", br. 75/93., 11/94.,
55/96., 1/97. - pročišćeni tekst, 109/97. i 13/98.) u članku 5. točki 11.
riječi: "nezaposlene osobe koje su prijavljene u Zavodu za zapošljavanje"
zamjenjuju se riječima: "osobe s prebivalištem u Republici Hrvatskoj koje
nisu zdravstveno osigurane po drugoj osnovi i koje su prijavljene u Zavodu".

Točka 12. mijenja se i glasi:

"12. osobe s prebivalištem u Republici Hrvatskoj koje nisu zdravstveno
osigurane po drugoj osnovi i koje su navršile 18 godina života, a nisu
završile osnovno školovanje ili se po svršetku osnovnog školovanja nisu
zaposlile, ako se u roku od 30 dana od dana navršenih 18 godina života,
odnosno od dana svršetka školske godine prijave Zavodu,"

U točki 13. iza riječi: "osobe" dodaju se riječi: "s prebivalištem u
Republici Hrvatskoj", a riječi: "Zavodu za zapošljavanje" zamjenjuju se
riječju: "Zavodu".

Članak 2.

U članku 7. točki 1. riječi: "Zavodu za zapošljavanje" zamjenjuju se
riječju: "Zavodu".

U točki 3. riječi: "dok je prijavljen Zavodu za zapošljavanje, ako se
istom prijavi" zamjenjuju se riječima: "ako se prijavi Zavodu."

Članak 3.

U članku 8. stavku 1. i 5. broj: "15" zamjenjuje se brojem: "18."

Članak 4.

U članku 25. stavku 2. riječi: "propisanog Zakonom o izvršavanju državnog
proračuna. Tako određena nadoknada pripada osiguranicima iz članka 21.
stavka 1. točke 6. ovoga Zakona" zamjenjuju se riječima: "nadoknade plaće
za vrijeme korištenja porodnog dopusta od šestog mjeseca do jedne godine
života djeteta propisanog Zakonom o izvršavanju državnog proračuna. Tako
određena nadoknada pripada osiguranicima za vrijeme korištenja obveznoga
porodnog dopusta."

Članak 5.

U članku 32. iza podstavka 6. dodaje se podstavak 7. koji glasi:

"- zlouporabi pravo na korištenje bolovanja."

Članak 6.

U članku 41. stavku 2. podstavku 1. riječi: "Sabor Republike Hrvatske"
zamjenjuju se riječima: "Hrvatski državni sabor", a u podstavku 4. briše
se točka, stavlja se zarez i dodaju riječi: "a u slučajevima iz članka
5. točke 11., 12. i 13. ovoga Zakona na temelju iznosa doprinosa koji utvrđuje
Vlada Republike Hrvatske na prijedlog ministra zdravstva uz suglasnost
ministra financija".

Članak 7.

U članku 44. dodaje se stavak 2. koji glasi:

"Osnovicu za naplatu sredstava iz stavka 1. ovoga članka utvrđuje Zavod
uz suglasnost Vlade Republike Hrvatske."

Članak 8.

U članku 47. točki 4. broj: "15" zamjenjuje se brojem: "18".

U točki 17. riječi: "točke 14., 15., 16. i 17." zamjenjuju se riječima:
"točke 11. do 17."

Članak 9.

Članak 55. briše se.

Članak 10.

U članku 102. točki 1. iza riječi: "obolio" dodaju se riječi: "ako zlouporabi
pravo na korištenje bolovanja".

Članak 11.

U članku 104. dodaje se novi podstavak 12. koji glasi:

"- osnovici za naplatu sredstava za obvezno zdravstveno osiguranje državljana
Republike Hrvatske i stranaca koji primaju mirovinu i invalidninu isključivo
od stranog nositelja osiguranja (članak 44. stavak 2.),".

Članak 12.

Danom stupanja na snagu ovoga Zakona prestaje važiti članak 30. Zakona
o zapošljavanju ("Narodne novine", br. 59/96.) i odredbe članka 34. stavka
1., članka 35. i članka 47. stavka 3. toga Zakona, u dijelu koji se odnose
na sredstva za obvezno zdravstveno osiguranje nezaposlenih osoba, na gubitak
prava na obvezno zdravstveno osiguranje nezaposlenih osoba i uplatu sredstava
za zdravstveno osiguranje nezaposlenih osoba."

Članak 13.

Ovaj Zakon stupa na snagu osmog dana od dana objave u "Narodnim novinama",
a primjenjuje se od 1. srpnja 1998.

Klasa: 500-01/93-01/04
Zagreb, 19. lipnja 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 88/1998-1193